http://assembly.coe.int

**Թիվ 2068 (2015)[[1]](#footnote-1) Հանձնարարական**

Նախնական տարբերակ

**Սոցիալական ծառայությունները Եվրոպայում. Եվրոպայի խորհրդի անդամ պետություններում երեխաների` իրենց ընտանիքներից հեռացման վերաբերյալ օրենսդրությունը և գործելակերպը**

Խորհրդարանական վեհաժողով

1. Խորհրդարանական վեհաժողովը մտահոգված է երեխաների իրավունքների ոտնահարմամբ, ինչը թե՛ անդամ Պետություններում նրանց ծնողական խնամքից հեռացման (կամ ծնողական խնամքին հետ վերադարձման) և թե՛ անդամ Պետություններում նրանց ծնողական խնամքին նրանց թողնելու/չհեռացման (կամ ժամանակից շուտ ծնողական խնամքին հետ վերադարձման) մասին կայացված անհիմն որոշումների մաս է կազմում։ Վեհաժողովը գտնում է, որ երեխաների իրավունքներն ու նրանց լավագույն շահը պետք է ավելի լավ պաշտպանվեն այս դեպքերում, ինչպես նշված է «Սոցիալական ծառայությունները Եվրոպայում. Եվրոպայի խորհրդի անդամ պետություններում իրենց ընտանիքներից երեխաների հեռացման վերաբերյալ օրենսդրության և գործելակերպի մասին» թիվ 2049 բանաձևում։

2. Վեհաժողովը ողջունում է Նախարարների կոմիտեի հանձնառությունը՝ խթանելու այս ոլորտում երեխաների իրավունքները, այդ թվում՝ նաև «Հանուն երեխայի իրավունքների Եվրոպայի խորհրդի ընթացիկ բազմամյա (2012-2015թ.) ռազմավարության» միջոցով։ Այն առաջարկում է Նախարարների կոմիտեին հանձնարարել Հանուն երեխայի իրավունքների Եվրոպայի խորհրդի ռազմավարության (2016-2019թթ.) փորձագետների խմբին (DECS-ENF) հետևյալը՝

2.1. ծնողական խնամքից հեռացման վերաբերյալ որոշումներում երեխաների իրավունքները հարգելու խնդիրը ներառել «Հանուն երեխայի իրավունքների Եվրոպայի խորհրդի 2016-2019թթ. ռազմավարությունում»,

2.2. հիմնվել ՄԱԿ-ի Երեխայի իրավունքների մասին կոնվենցիայի, ՄԱԿ-ի Գլխավոր Ասամբլեայի «Երեխաների այլընտրանքային խնամքի ուղենիշներ» վերնագրով թիվ 2010 A/RES/64/142 բանաձևի, Երեխաների իրավունքների և երեխաների ու ընտանիքների համար տրամադրված երեխայանպաստ և ընտանիքամետ սոցիալական ծառայությունների վերաբերյալ Նախարարների կոմիտեի թիվ (2011)12 բանաձևի (CM/Rec (2011)12), ՄԱԿ-ի Երեխայի իրավունքների կոմիտեի թիվ. 14 (2013) Ընդհանուր մեկնաբանության վրա, որպեսզի առաջնահերթորեն նկատի առնվեն երեխաների լավագույն շահերը և «Ինստիտուցիոնալ խնամքից համայնքակենտրոն խնամքի անցնելու վերաբերյալ ընդհանուր եվրոպական ուղենիշների» վրա՝ մշակելու քաղաքական ուղենիշներ անդամ պետությունների համար, թե ինչպես խուսափել, բացառությամբ բացառիկ հանգամանքների, ընտանեկան կապերը լիովին խզելուց, երեխաների ծնվելուց անմիջապես հետո ծնողական խնամքից հեռացնելուց, տեղավորման վերաբերյալ որոշումները վաղեմության ժամկետով հիմնավորելուց և առանց ծնողների համաձայնության որդեգրումից։

1. Վեհաժողովի քննարկումը 2015թ. ապրիլի 22-ին (15-րդ նստաշրջան) (տե՛ս Փաստաթուղթ. 13730, Սոցիալական հարցերի կոմիտեի զեկույցը, Առողջություն և կայուն զարգացում, զեկուցող՝ տկն. Օլգա Բորզովա, և Փաստ. 13760, Իրավական հարցերի և մարդու իրավունքների կոմիտեի կարծիքը, զեկուցող՝ տկն. Օլենա Սոտնյուկ)։ Տեքստն ընդունվել է Վեհաժողովի կողմից 2015թ. ապրիլի 22-ին, (15-րդ նստաշրջան)։ [↑](#footnote-ref-1)